cyanic-selkie/wikianc huggingface dataset:
Knisja tal-Verġni Marija ta' Arakos
Verġni tal-Passjoni
imsejjaħ wara missieru Authentes,
flimkien mal-konsorti u l-qaddejja tiegħu [isem il-mara] jitolbuk b'fidi kbira u bi dmugħ bla waqfien
biex issib konklużjoni fil-hena għall-bqija ta' ħajjithom
flimkien mal-qaddejja u mat-tfal tagħhom, qaddejja tiegħek, u jirċievu l-mewt tas-salavazzjoni.
Għaliex inti biss, ja Verġni Marija, tista' tiġi gglorifikata".
San Xmun u San Ġwann il-Battista
Faċċata tal-affresk tal-Verġni tal-Passjoni hemm l-affresk ta' San Xmun iżomm f'idejh il-Bambin Ġesù flimkien ma' San Ġwann il-Battista bilwieqfa ħdejh. Il-kollokament ta' dan l-affresk jimplika x-xena tal-Preżentazzjoni fit-Tempju tat-Testment il-Ġdid. Skont Luqa 2.22-29, Xmun ix-xiħ ħaffef biex imur jara l-Bambin Ġesù peress li skont il-profezija ma kienx imut qabel ma jara l-"Magħmudija tal-Mulej". Barra minn hekk, il-preżenza ta' San Ġwann il-Battista għandhom tifsira sinifikanti għaliex tissuġġerixxi d-destin ta' Kristu u s-sagrifiċċju tiegħu. Dan it-tbassir tal-futur ta' Kristu huwa miktub fil-parċmina f'idejn San Ġwann il-Battista li tiddikjara:"'Ara l-Ħaruf t'Alla li jneħħi d-dnubiet tad-dinja'."Barra minn hekk, il-pożizzjonament ta' dan l-affresk jista' jirreferi wkoll għar-ritwali ta' purifikazzjoni li kienu saru fuq il-Verġni Marija skont id-drawwa li l-omm tiġi ppurifikata f'tempju erbgħin jum wara t-twelid tal-ewwel iben.
Preservazzjoni u konservazzjoni
Il-preservazzjoni tal-affreski fi ħdan din il-knisja ġiet sponsorizzata mid-Dumbarton Oaks Research Center and Collection. David Winfield issorvelja l-proġett ta' restawr u ta' konservazzjoni mill-1968 sal-1973 flimkien ma' martu June li analizzat l-immaġnijiet u għamlet xi tpinġijiet. F'dawk is-snin, il-koppja Winfield kitbet rapporti dettaljati dwar il-proċess tar-restawr tal-affreski għal Dumbarton Oaks. Fi ħdan dawn ir-rapporti, kienu jiddeskrivu ċertu affarijiet bħad-differenzi fid-daqqiet bil-pinzell u l-użu tal-kuluri bejn Teodoru Apsevdis u d-djaknu Leontios. Ħadu nota wkoll tal-materjali li ntużaw (ultramarin, vermilju, weraq tad-deheb u fidda), li huma ingredjenti li jistgħu jinstabu lokalment fil-wied. Iktar 'il quddiem il-koppja Winfield ippubblikaw ktieb sinifikanti dwar il-ħidma tagħhom, The Church of the Panaghia tou Arakos at Lagoudhera, Cyprus: The Paintings and Their Painterly Significance, fl-2003.
Sit ta' Wirt Dinji
Inizjalment, fl-1985 ġew iddeżinjati disa' knejjes u monasteri mpittrin bħala Sit ta' Wirt Dinji tal-UNESCO. Il-Knisja tat-Trasfigurazzjoni tas-Salvatur (Panagia Agia Sotira tou Soteros) f'Palaichori Oreinis żdiedet mal-lista fl-2001 bl-estensjoni tas-sit. Fl-2002, il-Knisja msejħa Panagia Chrysokourdaliotissa f'Kourdali, fi Spilia, tressqet ukoll għal estensjoni ulterjuri potenzjali iżda din baqgħet fil-lista tas-siti indikattivi.
Ir-Rit Minuri tal-Pentagram
Ir-Rit Minuri tal-Pentagram (jew RMP) hu rit maġiku li beda l-Ordni Ermetiku tal-Golden Dawn imma issa hu pprattikat minn ħafna skejjel tal-maġija oħrajn. Sar ikkunsidrat bhala preliminarju bażiku għax-xogħol maġiku ieħor, u kien l-uniku rit (barra r-rit tal-Inizazzjoni) li tgħallmu l-membri tal-Golden Dawn qabel ma avvanzaw ghal Ordni Esklużiv.
It-tagħmir
It-tagħmir biex jiġi ċelebrat ir-RMP ivarja u ġeneralment mhux meqjus obbligatorju. Imma t-tradizzjoni tal-Ordni Ermetiku tal-Golden Dawn tirrikmanda:
Blat Imkenni ta' Bhimbetka
daqsminuri|300x300px|It-tpittir fuq il-Blat Imkenni ta' Bhimbetka. ll-Blat Imkenni ta' Bhimbetka huwa sit arkeoloġiku fl-Indja li jkopri l-perjodu Paleolitiku u l-perjodu Mesolitiku, kif ukoll il-perjodu storiku. Fih instabu l-iżjed traċċi bikrin tal-ħajja umana fl-Indja u evidenza ta' Żmien il-Ħaġar li beda fis-sit fil-perjodu Aċewljan. Is-sit jinsab fid-Distrett ta' Raisen fl-istat Indjan ta' Madhya Pradesh, madwar 45 kilometru (28 mil) fix-Xlokk ta' Bhopal. Huwa Sit ta' Wirt Dinji tal-UNESCO li jikkonsisti minn seba' għoljiet u iktar minn 750 blata mkennija mifruxa fuq 10 kilometri (6.2 mili). Mill-inqas ftit mill-blat imkenni kien abitat iżjed minn 100,000 sena ilu. Il-blat imkenni u l-għerien jixħtu "dawl rari" fuq insedjament uman u l-evoluzzjoni kulturali taż-żmien meta l-bniedem kien għadu jikkaċċja għall-ikel, għaż-żmien meta beda jmedd idejh għall-agrikoltura, u għaż-żmien meta beda jwettaq espressjonijiet ta' spiritwalità preistorika.
Ftit mill-blat imkenni ta' Bhimbetka fihom tpittir preistoriku u l-iżjed bikrin għandhom madwar 10,000 sena (għall-ħabta tat-8,000 Q.K.), li jikkorrispondi għall-perjodu Mesolitiku Indjan. Dan it-tpittir fl-għerien juri temi bħal annimali, evidenza bikrija taż-żfin u tal-kaċċa minn Żmien il-Ħaġar kif ukoll ta' ġellieda fuq iż-żwiemel minn perjodu iktar 'il quddiem (x'aktarx Żmien il-Bronż). Is-sit ta' Bhimbetka fih l-iżjed arti antika fuq il-blat fl-Indja u huwa wieħed mill-ikbar kumplessi preistoriċi fil-pajjiż.
Il-Blat Imkenni ta' Bhimbetka fih ukoll fossili mill-perjodu Prekambrjan, mijiet ta' miljuni ta' snin qabel ma tfaċċa l-bniedem, inkluż tal-annimal enigmatiku Dickinsonia.
Pożizzjoni
Il-Blat Imkenni ta' Bhimbetka jinsab 45 kilometru fix-Xlokk ta' Bhopal u disa' kilometri mill-belt ta' Obedullaganj fid-Distrett ta' Raisen tal-istat ta' Madhya Pradesh fit-tarf tan-Nofsinhar tal-Katina Muntanjuża ta' Vindhya. Fin-Nofsinhar ta' dan il-blat imkenni hemm sensiela suċċessiva ta' għoljiet ta' Satpura. Jinsab fi ħdan is-Santwarju tal-Organiżmi Selvaġġi ta' Ratapani, fuq blat tal-ġebel ramli, fl-għoljiet ta' qabel il-Katina Muntanjuża ta' Vindhya. Is-sit jikkonsisti minn seba' għoljiet: Vinayaka, Bhonrawali, Bhimbetka, Lakha Juar (Lvant u Punent), Jhondra u Muni Babaki Pahari.
Etimoloġija
Bhimbetka, li tfisser "il-post tal-mistrieħ ta' Bhima", hija kelma komposta magħmula minn Bhima (it-tieni wieħed mill-aħwa fost il-ħames Pandava ta' Mahabharata) u Baithaka (post tal-mistrieħ). Skont it-twemmin tal-post, matul l-eżilju tiegħu Bhima kien jieqaf jistrieħ hawnhekk biex jinteraġixxi man-nies tal-post.
Storja
W. Kincaid, uffiċjal ta' żmien l-Indja Brittanika, semma l-Blat Imkenni ta' Bhimbetka għall-ewwel darba f'dokument ta' studju fl-1888. Huwa serraħ fuq l-informazzjoni li ġabar mill-adivasis (nies tribali) lokali qrib il-lag ta' Bhojpur fil-qrib u rrefera għas-sit ta' Bhimbetka bħala sit Buddista. L-ewwel arkeologu li żar uħud mill-għerien tas-sit u li skopra l-importanza preistorika tagħhom kien V. S. Wakankar, li ra dawn il-formazzjonijiet tal-blat u ħaseb li kienu simili għal dawk li kien ra fi Spanja u fi Franza. Huwa żar iż-żona flimkien ma' tim ta' arkeologi u fl-1957 irrapporta li kien hemm bosta blat imkenni preistoriku.
Kien biss fis-snin 70 tas-seklu 20 li l-iskala u l-importanza reali tal-Blat Imkenni ta' Bhimbetka ġie skopert u rrapportat. Minn dak iż-żmien 'l hawn, iżjed minn 750 għar jew blat imkenni ġew identifikati. Il-grupp ta' Bhimbetka fih 243 minnhom, filwaqt li l-grupp ta' Lakha Juar fil-qrib fih 178 oħra. Skont l-Istħarriġ Arkeoloġiku tal-Indja, l-evidenza tissuġġerixxi li kien hemm insedjament uman kontinwu hawnhekk minn Żmien il-Ħaġar, sal-aħħar tal-perjodu Aċewljan, sal-aħħar tal-Mesolitiku u sas-seklu 2 Q.K. f'dawn l-għerien. Dan huwa bbażat fuq l-iskavi li saru fis-sit, l-artefatti u l-oġġetti li ġew skoperti, il-kuluri fid-depożiti, kif ukoll it-tpittir fuq il-blat.
Is-sit jinkludi l-eqdem ħitan u artijiet tal-ġebel fid-dinja.
Is-sit jikkonsisti minn 1,892 ettaru li fl-1990 ġew iddikjarati bħala protetti skont il-liġijiet tal-Indja u li jiġu ġestiti mill-Istħarriġ Arkeoloġiku tal-Indja. Il-Blat Imkenni ta' Bhimbetka tniżżel fil-lista tas-Siti ta' Wirt Dinji tal-UNESCO fl-2003.
Għar tal-Awditorju
Mill-bosta blat imkenni, l-Għar tal-Awditorju huwa wieħed mill-iżjed karatteristiċi sinifikanti ta' dan is-sit. Imdawwar b'torrijiet tal-kwarzit viżibbli minn distanza ta' diversi kilometri, l-Għar tal-Awditorju huwa l-ikbar fost il-blat imkenni ta' Bhimbetka. Robert G. Bednarik jiddeskrivi l-għar preistoriku tal-Awditorju bħala wieħed b'atmosfera "qisha ta' katidral", bi "spazji għoljin kbar u bi ħnejjiet Gotiċi". Il-pjanta tiegħu qisha pjanta ta' "salib f'angolu ta' 90 grad" b'erba' qishom friegħi allinjati mal-erba' direzzjonijiet kardinali. Id-daħla prinċipali tħares lejn il-Lvant. Fl-aħħar ta' dan il-passaġġ tal-Lvant, fid-daħla tal-għar, hemm ħaġra kbira b'panew kważi vertikali kollu tpittir li jispikka, u li huwa viżibbli mill-bogħod u mid-direzzjonijiet kollha. Fil-letteratura tal-arkeoloġija, din il-ħaġra kbira ngħatat l-isem ta' "Blata tal-Kap" jew "Blata tar-Re", għalkemm ma hemm l-ebda evidenza ta' xi ritwali jew ta' xi rwol li seta' kellha. Il-ħaġra kbira flimkien mal-Għar tal-Awditorju huma l-karatteristika ċentrali tas-sit ta' Bhimbetka, qalb 754 blat imkenni li ngħataw numru kull wieħed u li huma mifruxa fuq spazju ta' ftit kilometri minn xulxin, u kważi 500 post fejn hemm tpittir fuq il-blat.
Arti u tpittir fuq il-blat
Il-Blat Imkenni ta' Bhimbetka fih għadd kbir ta' tpittir. L-eqdem pitturi li nstabu għandhom 10,000 sena, iżda wħud mill-figuri ġeometriċi huma iktar reċenti, saħansitra sal-Medju Evu. Il-kuluri li ntużaw huma kuluri veġetali li żammew maż-żmien minħabba li t-tpittir ġeneralment sar fil-fond ġo xi niċċa jew fuq il-ħitan ta' ġewwa. It-tpinġijiet u l-pitturi jistgħu jiġu kklassifikati f'seba' perjodi differenti:
Perjodu I – (Paleolitiku Superjuri): dawn huma r-rappreżentazzjonijiet bl-aħdar ta' bnedmin jiżfnu u jikkaċċjaw.
Perjodu II – (Mesolitiku): meta mqabbla mal-kumplament, dawn huma iżgħar. Il-fiġuri stilizzati f'dan il-grupp għandhom dekorazzjonijiet lineari fuq ġisimhom. Minbarra xeni bl-annimali, hemm ukoll figuri umani u xeni tal-kaċċa, fejn jidher biċ-ċar x'armi kienu jużaw: lanez, stikek ippuntati, qwies u vleġeġ. Uħud mix-xeni ġew interpretati li juru gwerra tribali bejn tliet tribujiet simboleġġati mit-totems tal-annimali tagħhom. It-tpittir ta' żfin komunali, għasafar, strumenti mużikali, ommijiet bit-tfal, nisa tqal, irġiel iġorru l-annimali mejtin, nies jixorbu, u dfin jidhru qishom f'moviment ritmiku.
Perjodu III – (Kalkolitiku): b'mod simili għat-tpittir Mesolitiku, dan it-tpittir jiżvela li matul dan il-perjodu, l-abitanti tal-għerien ta' din iż-żona kienu f'kuntatt mal-komunitajiet agrikoli tal-pjanuri ta' Malwa, u kienu jiskambjaw l-oġġetti magħhom.
Perjodu IV & V – (Storiku Bikri): il-figuri ta' dan il-grupp għandhom stil skematiku u dekorattiv u huma mpittra l-iktar bl-aħmar, bl-abjad u bl-isfar. L-assoċjazzjoni hi ta' rikkieba, bħal simboli reliġjużi, lebsin qishom tuniċi, flimkien mal-eżistenza ta' kitbiet minn perjodi differenti. It-twemmin reliġjuż huwa rrappreżentat minn figuri ta' yakshas, allat tas-siġar u karrijiet maġiċi tas-smewwiet.
Perjodu VI & VII – (Medjevali): dan it-tpittir huwa ġeometriku lineari u iktar skematiku, iżda juru stil artistiku deġenerat u grezz. Il-kuluri li ntużaw mill-abitanti tal-għerien tħejjew bil-kombinament ta' ossidi tal-manganiż suwed, ematite aħmar u faħam.
Blata partikolari, magħrufa wkoll bħala l-"Blata taż-Żu", turi iljunfanti, barasingha (ċriev tal-imraġ), biżonti u ċriev. It-tpittir fuq blata oħra juri pagun, serp, ċerva u x-xemx. Fuq blata oħra, hemm it-tpittir ta' żewġ iljunfanti bin-nejbiet tal-avorju. Fost il-ġabra ta' dan it-tpittir preistoriku hemm ukoll xeni tal-kaċċa b'kaċċaturi bil-qwies, bil-vleġeġ, bix-xwabel u bit-tarki. F'wieħed mill-għerien, hemm biżont jiġri wara kaċċatur filwaqt li tnejn minn sħabu jidhru fil-qrib u ma jistgħu jagħmlu xejn biex jgħinuh; f'għar ieħor, jidhru xi rikkieba taż-żwiemel, flimkien mal-arċiera. F'pittura oħra famuża, hemm annimal bovin kbir (x'aktarx gaur jew biżont).
F'wieħed mill-blat imkenni daqsxejn imwarrab, hemm it-tpittir ta' raġel b'ħatar qisu b'trident f'idejh u jiżfen li ġie mlaqqam "Nataraj" mill-arkeologu V. S. Wakankar. Huwa stmat li t-tpittir f'mill-inqas 100 blat imkenni x'aktarx li ġie rvinat minħabba l-erożjoni.
Sit ta' Wirt Dinji
Il-Blat Imkenni ta' Bhimbetka ġie ddeżinjat bħala Sit ta' Wirt Dinji tal-UNESCO fl-2003.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (v) "Eżempju straordinarju ta' insedjament uman tradizzjonali, ta' użu tal-art jew ta' użu tal-baħar, li jirrappreżenta kultura (jew kulturi), jew interazzjoni umana mal-ambjent, speċjalment meta jkun sar vulnerabbli minħabba l-impatt ta' bidla irreversibbli".
Siti simili fl-Indja
Siti Mesolitiċi oħra bl-arti, bl-għodod u bit-tpittir fl-għerien huma l-Għerien ta' Anangpur (Faridabad) u l-Għerien ta' Mangar Bani (Gurugram) f'Delhi NCR, u l-Għerien ta' Pahargarh (Morena) fl-istat ta' Madhya Pradesh.
Billboard
Storja
Meta twieldet f'Cincinnati fl-1894, ir-rivista Billboard Advertising kienet prattikament magażin għall-industrija tal-kartelluni pubbliċitarji. Fi ftit snin wara l-fundazzjoni tagħha, il-Billboard saret tippubblika dwar ċirkli, karnivali, parks ta' divertiment, fieri, vaudeville, esebizzjonijiet tal-balieni u aktar serati ta' divertiment. Fl-1909 bdiet tkopri informazzjoni dwar il-films u fis-snin għoxrin dwar ir-radju.
Kien l-iżvilupp tal-industrija tal-juke box matul is-snin tletin li wasslet għall-Billboard li tibda tippubblika klassifiki mużikali. Għall-bidu kien hemm biss tliet klassifiki ta' tliet ġeneri partikulari: Pop, Rhythm & Blues, u Country & Western. Fl-1950 introduċiet sezzjoni dwar l-industrija televiżiva, li kienet tinkludi klassifikazzjoni tal-films. Fl-1961, l-aħbarijiet dwar il-fieri, karnivali, parks u esebizzjonijiet oħra ġew immexxija għal fuq magażin ieħor bl-isem ta' Amusement Business. F'dan iż-żmien, affarijiet dwar it-televiżjoni ġew trasferiti għal fuq pubblikazzjoni oħra.
Mill-1961 sal-2005, il-Billboard kienet kompletament devota lejn l-industrija mużikali. Fl-2005, il-magażin flimkien mal-websajts tiegħu ġew irranġati sabiex jipprovdu informazzjoni għal kull forma ta' divertiment diġitali.
Klassifiki mużikali
Nhar l-4 ta' Jannar, 1936, il-Billboard ippubblika l-ewwel klassifika tiegħu, u fl-20 ta' Lulju, 1940, ħarġet l-ewwel Music Popularity Chart, klassifika iddedikata għall-aktar kanzunetti mismugħa. Il-Hot 100 bdiet fl-1958 bħala kombinazzjoni tal-bejgħ tad-diski flimkien mas-smiegħ fuq ir-radju.
Sa Jannar 2010, l-aktar artisti li dehru f'din il-klassifika kienu l-Metallica, Mariah Carey, The Beatles, Bing Crosby, Madonna, Pet Shop Boys, Elvis Presley u Michael Jackson. L-album li dam l-aktar fil-quċċata tal-klassifika kien "The Dark Side of the Moon" tal-grupp Pink Floyd: 741 ġimgħa, mill-1973 sal-1987.
Illum il-ġurnata, din ir-rivista tippubblika iktar minn 100 klassifika fil-ġimgħa.
Owen Bonnici
daqsminuri|Owen Bonnici, 2017 Owen Bonnici huwa l-Ministru tal-Ġustizzja, Kultura u Gvern Lokali fil-Gvern Malti.
Studju
Huwa ggradwa B.A. fl-Istudji Legali u Ewropej (2001) u b'Dottorat fil-Liġi (2004) mill-Universita' ta' Malta. Kiseb ukoll diploma fil-Ġurisprudenza Kanonika (2005) mit-Tribunal Ekkleżjastiku Metropolitan.
Huwa Teaching Associate fi ħdan il-Fakulta' tal-Liġi tal-Universita' ta' Malta.
Politika
Serva fuq il-Kunsill Lokali ta' Marsaskala f'isem il-Partit Laburista għal hames snin, l-ewwel bhala Kunsillier u mbaghad bhala Vici-Sindku.
Serva wkoll bhala membru fuq l-Ezekuttiv Nazzjonali tal-Partit. Ippartecipa f'diversi konferenzi u seminars f'livell Ewropew, partikolarment fuq kwistjonijiet tal-Kultura u l-Ambjent.
Kien elett, fl-eta' ta' 23 sena, mill-Konferenza Generali tal-Partit Laburista sabiex jikkontesta l-ewwel elezzjonijiet ghall-Parlament Ewropew hekk kif Malta dahlet fl-Unjoni Ewropea imma ma kienx elett.
Kien elett fil-Parlament ghall-ewwel darba fl-2008 mit-tielet distrett elettorali. Wara li serva bhala Kelliem tal-Oppozizzjoni ghaz-Zghazagh u l-Kultura u mbaghad ghall-Edukazzjon Oghla, Universita' u Ricerka wkoll, huwa kien elett fl-Elezzjonijiet Ġenerali 2013. Il-Prim Ministru Joseph Muscat appuntah Segretarju Parlamentari responsabbli mill-Ġustizzja, sakemm sena wara ħatru Ministru. Huwa reġa' ġie kkonfermat f'din il-kariga fl-2017.
Ħajja Personali
Huwa għandu interess fil-letteratura u l-arti, il-muzika u l-isport. Huwa kiteb ukoll materjal letterarju fil-lingwa Maltija u huwa kontributur regoli f'diversi gurnali.
Huwa għandu tifla.
Giovanni Arduino
Giovanni Arduino (twieled fis-16 ta' Ottubru 1714 – miet fil-21 ta' Marzu 1795) kien ġeologu Taljan li huwa magħruf bħala l-"Missier tal-Ġeoloġija Taljana".
Bijografija
Arduino twieled f'Caprino Veronese, fil-provinċja ta' Verona, fir-reġjun ta' Veneto, l-Italja. Huwa kien speċjalista tax-xogħol tal-minjieri li x'aktarx żviluppa l-ewwel klassifikazzjoni tal-eri ġeoloġiċi, abbażi tal-istudju tal-ġeoloġija tat-Tramuntana tal-Italja. Huwa qasam l-istorja tad-Dinja f'erba' eri: Primarja jew Primitiva, Sekondarja, Terzjarja u Vulkanika jew Kwaternarja. xellug|daqsminuri|Is-sezzjoni stratigrafika ta' Arduino fil-provinċja ta' Vicenza (pinna u linka), 1758 L-iskema proposta minn Arduino fl-1759, li kienet ibbażata fuq bosta studji tal-blat tan-Nofsinhar tal-Alpi, raggruppat il-blat f'erba' serje. Dawn kienu (minbarra s-serje Vulkanika jew Kwaternarja) kif ġej: is-serje Primarja, li kienet tikkonsisti mill-iskisti mill-qalba tal-muntanji; is-serje Sekondarja, li kienet tikkonsisti mill-blat sedimentarju iebes fuq il-ġnub tal-muntanji; u s-serje Terzjarja, li kienet tikkonsisti mill-blat sedimentarju inqas iebes tal-għoljiet ta' taħt il-muntanji. Minħabba li dan l-arranġament mhux dejjem kien japplika għall-ktajjen muntanjużi għajr l-Alpi, is-serje Primarja u Sekondarja tneħħew fil-każijiet inġenerali. Madankollu, it-terminu "Terzjarja" ppersistiet fil-letteratura ġeoloġika sas-sostituzzjoni reċenti tagħha mill-epoki Paleoġeniċi u Neoġeniċi. L-aħħar perjodu tal-Era Ċenożojka, magħruf bħala l-Epoka tal-Plejstoċenika, xi kultant ma tiġix inkluża fis-serje Terzjarja. L-Era Ċenożojka ġiet studjata u ddeterminata b'mod ulterjuri minn, fost l-oħrajn, il-ġeologu Ingliż (u mentor ta' Charles Darwin) Charles Lyell.
Giovanni Arduino miet f'Venezja fl-1795. Il-katina muntanjuża tal-Qamar Dorsum Arduino ssemmiet għalih.
Petrodromus
Petrodromus huwa ġeneru ta' mammiferi (is-senġijiet), fil-klassi Mammalia, fis-sottoklassi Theria, fl-infraklassi Eutheria (il-plaċentati), fl-ordni Macroscelidea, fil-familja Macroscelididae, fis-sottofamilja Macroscelidinae ma' żewġ ġeneri oħra, Elephantulus u Macroscelides b'rappreżentanti ħajjin, u bi speċi waħda biss estanti (ħajja).
Fortunato Mizzi
Fortunato Mizzi (1844 – 1905) kien il-fundatur tal-Partito Anti-Riformista fl-1880, u jista' jitqies bħala l-persuna li tat bidu għall-proċess li wassal għall-indipendenza ta' Malta. Mill-Partito Anti-Riformista eventwalment ħareġ il-Partit Nazzjonalista ta' Malta.
Kien membru tal-komunità pro-Taljana f'Malta u minn dejjem kien wera s-sostenn tiegħu lejn ir-Risorgimento Taljan, u lejn l-użu uffiċjali tat-Taljan f'Malta.
Fortunato Mizzi żżewweġ lil Maria Sofia Fogliero de Luna u kellhom tifel, Enrico, li iktar 'il quddiem kellu jilħaq bħala Prim Ministru ta' Malta.
Jeżisti bust ta' Fortunato Mizzi fil-Pincio, f'Ruma.
Zeca Pagodinho
Zeca Pagodinho (Rio de Janeiro, 9 ta' Frar 1959) huwa kantant u kompożitur Brażiljan.
Mediċina
daqsminuri|Simbolu tal-mediċina Il-mediċina hija l-fergħa tax-xjenza li tirrigwarda s-saħħa tal-bniedem u li tieħu ħsieb iż-żamma jew il-fejqan tagħha mill-mard. Hija xjenza li tinkludi l-għarfien tas-sistemi tal-ġisem, tal-mard li jaħkmuh u tat-trattament tagħhom kif ukoll il-prattika applikata ta' dan l-għarfien.
Il-prattika tal-mediċina mhix biss xjenza, iżda arti fiha nnifisha.
Macroscelides
Macroscelides huwa ġeneru ta' mammiferi (is-senġijiet), fil-klassi Mammalia, fis-sottoklassi Theria, fl-infraklassi Eutheria (il-plaċentati), fl-ordni Macroscelidea, fil-familja Macroscelididae, fis-sottofamilja Macroscelidinae ma' żewġ ġeneri oħra (Elephantulus u Petrodromus). Dan il-ġeneru sa l-2013 kien meqjus bħala wieħed monotipiku iżda llum iħaddan fih tlett speċijiet estanti (ħajjin).
Rivalità bejn Liverpool FC u Manchester United FC
Ir-rivalità bejn Liverpool FC u Manchester United FC hija r-rivalità f'termini tal-logħba tal-futbol bejn il-klabbs Ingliżi ta' Liverpool u Manchester United, ikkunsidrata bħalafost l-ikbar rivalitajiet fl-Ingilterra.
Iż-żewġ klabbs huma wkoll it-timijiet bl-aktar suċċessi fl-Ingilterra; bejniethom rebħu 119-il unur, 59 għal Liverpool u 60 għal Manchester United. Il-logħba ġeneralment tintlagħab wara nofsinhar, kemm għal raġunijiet ta' iktar interess tal-istampa u kif ukoll biex ma jinkoraġġixux lill-partitarji biex jixorbu qabel il-logħba. Il-plejer ta' Manchester United Ryan Giggs stqarr li Liverpool kontra Manchester United hija "probabilment l-aktar logħba famuża fil-futbol Ingliż".
Rivalità bejn il-bliet
Ir-rivalità tista' tiġi kkunsidrata bħala manifestazzjoni ta' dik li kienet diġà teżisti bejn iż-żewġt ibliet miż-żminijiet industrijali. Matul dan iż-żmien it-tnejn li huma kienu qegħdin jikkompetu ma' xulxin għas-supremazija tan-naħa Majjistrali, b'Manchester famuża għall-manifattura waqt li Liverpool kienet famuża għall-importanza tal-port. Meta l-Manchester Ship Canal ġie miftuħ, il-vapuri setgħu jibdew jaqbżu lill-belt ta' Liverpool u jittrasportaw il-merkanzija direttament Manchester. Dan fisser nuqqas ta' dovuti għan-negozjanti ta' Liverpool, li wassal għal telfien ta' xogħol fil-port u rabba ċertu ostilità mir-residenti ta' Liverpool. L-istoriċi, ġeneralment, jagħrrfu dan l-inċident bħala l-kawża għala r-rivalità bejn iż-żewġt ibliet teżisti. Barra minn hekk, l-emblema ta' Manchester United tinkludi vapur li jirrapreżenta l-Manchester Ship Canal u jirrifletti l-għeruq tal-kummerċ tal-istess belt. Dan il-vapur jidher ukoll fl-emblema tal-kunsill ta' Manchester u tal-klabb ta' Manchester City.
Rivalità fil-futbol
Iż-żewġ klabbs jirreklamaw irwieħhom bit-titlu ta' "l-akbar klabb Ingliż", bit-tnejn li huma rebbieħa ta' iktar minn 50 trofew sinjifikanti. Liverpool iddominaw il-futbol Ingliż bejn l-1975 u l-1990, fejn rebħu ħdax-il kampjonat u erba' titli tat-Tazza Ewropea, u inklużi diversi staġuni fejn rebħu numru ta' trofej fil-kamp domestiku u dak Ewropew. Manchester United ilhom jiddominaw il-futbol Ingliż mill-1993 fejn rebħu tnax-il kampjonat u żewġ Tazez Ewropej. Attwalment, Manchester United għandhom 34 titlu domestiku u Liverpool għandhom 33.
Trasferimenti ta' plejers
Mit-trasferiment fl-1964 ta' Phil Chisnall minn ma' United għal ma' Liverpool, l-ebda plejer ma' għadda direttament bejn iż-żewġ klabbs. Madanakollu, ċerti plejers lagħbu għaż-żewġ timijiet matul il-karriera tagħhom, minkejja li għamlu dan wara li lagħbu ma' timijiet oħra qabel, bħal Paul Ince (li lagħab ma' Inter bejniethom) u Peter Beardsley (Vancouver Whitecaps u Newcastle United) u riċentament Michael Owen (Real Madrid u Newcastle United). Fl-2007 kien hemm offerta mingħand Liverpool biex jiffirmaw lil Gabriel Heinze ta' United, però United irrifjutaw li l-plejer tagħhom jingħaqad ma' wieħed mill-akbar rivali tagħhom. United sostnew li kien ġie maqbul li Heinze jingħaqad ma' klabb barrani ġaladarba jiddeċiedi li jitlaq. Heinze eventwalment ingħaqad ma' Real Madrid minflok.
Knisja tal-injam ta' Hronsek
daqsminuri|252x252px|Il-Knisja tal-injam ta' Hronsek Il-Knisja tal-injam ta' Hronsek hija knisja Luterana li tinsab fil-villaġġ ta' Hronsek, fir-reġjun ta' Banská Bystrica, is-Slovakkja. Fil-Luteraniżmu, waħda mill-ikbar fergħat tal-Protestantiżmu, il-knisja tal-injam tissejjaħ ukoll knisja artikolari. Din il-knisja hija waħda mit-tmien Knejjes tal-Injam tal-Karpazji Slovakki li tniżżlu fil-lista tas-Siti ta' Wirt Dinji tal-UNESCO fl-2008.
Dimensjonijiet
Il-knisja għandha għamla ta' salib bil-parti tawwalija twila 23 metru, filwaqt li l-parti qasira hija twila 18-il metru. Il-knisja hija għolja tmien metri.
Sit ta' Wirt Dinji
Il-kostruzzjoni tal-knisja bdiet fit-23 ta' Ottubru 1725 u tlestiet fil-ħarifa tal-1726. Hija waħda mit-tmien Knejjes tal-Injam tal-Karpazji Slovakki li ġew iddeżinjati bħala Sit ta' Wirt Dinji tal-UNESCO fis-7 ta' Lulju 2008.
Il-valur universali straordinarju tagħhom ġie rrikonoxxut abbażi ta' żewġ kriterji tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet" u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
FC Bayern Munich
Fußball-Club Bayern München e.V., magħruf ukoll bħala sempliċement FC Bayern München jew FC Bayern Munich, huwa klabb sportiv Ġermaniż ibbażat ġewwa Munich, Bavarja. Huwa magħruf aħjar għall-klabb tal-futbol professjonali tiegħu, li jilgħab fil-Bundesliga, l-ogħla kampjonat tal-futbol Ġermaniż, u huwa l-aktar klabb tal-futbol suċċessiv fil-Ġermanja, li kiseb 22 titli nazzjonali u 15-il tazza.
Il-Klabb kien fondat fl-1900 minn ħdax il-plejer tal-futbol immexxija minn Franz John. Għalkemm Bayern rebħu l-ewwel kampjonat nazzjonali fl-1932, il-klabb ma kienx magħżul għall-bidu tal-Bundesliga fl-1963. Il-klabb kellu l-akbar perjodu ta' suċċess fin-nofs tas-1970ijiet, taħt it-tmexxija ta' Franz Beckenbauer, meta Bayern rebħu t-Tazza Ewropea tlett darbiet infila (1974–76). Fis-snin reċenti Bayern Munich kien l-aktar klabb ta' suċċess fil-futbol Ġermaniż, meta rebħu 5 mill-aħħar 10 titoli tal-Bundesliga. L-aħħar titolu internazzjonali tal-klabb kien it-Tazza Interkontinentali fl-2001, wara li rebħu r-raba' Tazza Ewropea tagħhom fl-istess sena. Bayern Munich għandhom rivalità ma' Borussia Dortmund, TSV 1860 München, u 1. FC Nuremberg.
Snin bikrija (1900-1965)
thumb|160px|Ir-replika tal-Viktoria, it-trofew li Bayern irrċevew għal-ewwel titlu nazzjonali tagħhom, 1932.
FC Bayern Munich kien fondat minn membri ta' klabb tal-ġinnastika ta' Munich (MTV 1879). Meta l-kongregazzjoni ta' membri tal-MTV 1879 iddeċidew fis-27 ta' Frar, 1900 li l-plejers tal-futbol tal-klabb mhux se jitħallew jissieħbu fl-Assoċjazzjoni tal-futbol tal-Ġermanja (DFB), ħdax-il membru tad-diviżjoni tal-futbol ħallew il-kongregazzjoni u fl-istess lejl Fußball-Club Bayern München kien fondat. Fi ftit xhur Bayern kisbu rebħiet bi skor ogħli kontra kull rivali lokali u laħqu s-semifinali tal-Kampjonat Ġermaniż tan-Nofsinhar fl-istaġun 1900-1901. Fis-snin ta wata' il-klabb rebaħ xi trofej lokali u fl-istaġun 1910-11 Bayern issieħbu fil-kampjonat ġdid "Kreisliga", l-ewwel kampjonat reġjonali Bavarjan. Huma rebħu dan il-kampjonat fl-ewwel sena, iżda ma reġghux rebħuha sal-bidu tal-Ewwel Gwerra Dinjija fl-1914, li waqqfet l-attivitajiet kollha tal-futbol fil-Ġermanja.
Fis-snin wara l-gwerra, Bayern rebħu diversi kompetizzjonijiet reġjonali, qabel ma rebħu l-ewwel Kampjonat Ġermaniż tan-Nofsinhar fl-1926, il-kisba kienet ripetuta wara sentejn. L-ewwel titolu nazzjonali tagħhom kien miksub fl-1932, meta l-kowċ Richard "Little Dombi" Kohn wassal it-tim għall-kampjonat Ġermaniż billi għelbu lil Eintracht Frankfurt 2–0 fil-finali.
Il-miġja ta' Nazziżmu itemm ħesrem għall-iżvilupp ta' Bayern. Il-president u l-kowċ, li t-tnejn kienu Lhudin, ħallew il-pajjiż. Ħafna oħrajn fil-klabb kienu ippurifikaw ukoll. Bayern kien provokat "Klabb Lhudi" u bħala klabb semi-professjonali, Bayern kienu wkoll affettwati mid-deċiżjoni li l-plejers tal-futbol kellhom jiġu dilettanti sħaħ mill-ġdid. Fis-snin segwenti Bayern ma setgħux jsostnu r-rwol tagħhom ta' konkorrent għat-titlu nazzjonali, li kisbu nofs riżulti fil-klassifika tal-kampjonat reġjonali tagħhom minflok.
Wara l-gwerra Bayern saret membru tal-Oberliga Süd, il-konferenza tan-Nofsinhar tal-ewwel diviżjoni Ġermaniża, li kienet maqsuma f'ħames modi dak iż-żmien. Il-Bayern tħabtu, huma kellhom b'kollox 13-il kowċ bejn l-1945 u l-1963. Fl-1955 dawn kienu relegati, iżda ġew lura għall-Oberliga u fl-istaġun li wara rebħu d-DFB-Pokal għall-ewwel darba, billi għelbu lil Fortuna Düsseldorf 1–0 fil-finali. Il-klabb tħabtu finanzjarjament għalkemm kienu fix-xifer tal-falliment fl-aħħar tal-1950ijiet. Manufacturer Roland Endler pprovduta il-fondi meħtieġa u ġie ippremjat b'erba' snin fit-tmexxija tal-klabb. Fl-1963, l-Oberligas fil-Ġermanja kienu kkonsolidati għall-kampjonat nazzjonali wieħed, il-Bundesliga. Ħames timijiet mill-Oberliga tan-Nofsinhar kienu ammessi. Bayern spiċċaw it-tietel fid-diviżjoni tan-nofsinhar dik is-sena, iżda tim ieħor minn Munich, TSV 1860 Munich, kienu rebħu l-kampjonat. Peress li d-DFB ipprefera li ma jinkludix żewġ timijiet minn belt waħda, Bayern ma kienx magħżula għall-Bundesliga. Huma kisbu l-promozzjoni sentejn wara, li t-tim intela' b'żgħażagħ talentużi bħal Franz Beckenbauer, Gerd Müller, u Sepp Maier — li aktar tard ġew indikati kollettivament bħala l-assi.
Snin tad-deheb (1965–79)
thumb|left|215px|[[Sepp Maier, Franz Beckenbauer, u Gerd Müller għenu lil Bayern Munich jirbħu l-UEFA Champions League tliet darbiet infila fl-1974, l-1975, u l-1976 u ħafna trofej oħra.]] Fl-ewwel staġun tagħhom fil-Bundesliga, Bayern spiċċaw it-tielet u rebħu wkoll it-Tazza Ġermaniża. Dan ikkwalifikahom għall-European Cup Winners' Cup tas-sena ta' wara, li huma rebħu finali drammatiku kontra l-klabb Skoċċiz Rangers, meta Franz "the Bull" Roth skorja d-deċiżiva fil-ħin supplementari. Fl-1967 Bayern żammu t-tazza, iżda progress ġenerali bil-mod ra lil Branko Zebec jieħu f'idejh il-kariga ta' kowċ. Huwa bidel l-istil ta' logħob offensiv ta' Bayern b'approċċ aktar dixxiplinati, u billi għamlu dan, huma kisbu l-ewwel kampjonat u tazza fl-istorja tal-Bundesliga fl-1969. Bayern Munich huma wieħed mill-erba klabbs Ġermaniżi li rebħu l-Bundesliga u DFB-Pokal doppji flimkien ma Borussia Dortmund, 1. FC Köln, u SV Werder Bremen. Zebec uża 13-il plejer biss matul l-istaġun.
Minn FC Breitnigge għal FC Hollywood (1979–98)
thumb|180px|right|Iċ-Ċermen Eżekuttiv tal-bord [[Karl-Heinz Rummenigge huwa t-tieni l-aqwa skorer fl-istorja ta' Bayern Munich u rebaħ trofej multipli fit-1980ijiet.]] It-1980ijiet kienu perjodu ta' taqlib għall-Bayern, b'ħafna tibdiliet fil-persunal u problemi finanzjarji. Fuq il-qasam, Paul Breitner u Karl-Heinz Rummenigge, sejħu lit-tim FC Breitnigge, li wassal it-tim għat-titoli tal-Bundesliga fl-1980 u l-1981. Barra mir-rebħa tad-DFB-Pokal fl-1982, żewġ staġuni relattivament mingħajr suċċessi kienu segwiti, wara li Breitner irtira u l-eks kowċ Udo Lattek irritorna. Bayern rebħu t-Tazza Ġermaniża fl-1984, imbagħad huma komplew billi rebħu 5 kampjonati f'sitt staġuni, inkluża d-double fl-1986. Madankollu, is-suċċess Ewropew kien elużiv matul id-deċennju; Bayern irnexxielhom jiksbu it-tieni post fit-Tazza Ewropea tal-1982 u l-1987.
Jupp Heynckes kien impjegat bħala kowċ fl-1987, iżda wara żewġ kampjonati konsekuttivi fl-1988–89 u l-1989–90 il-forma ta' Bayern kienet mbilla. Wara t-tieni post fl-istaġun 1990–91, il-klabb lesta biss ħames punti l'fuq il-postijiet tar-relegazzjoni fl-istaġun 1991–92. Fl-istaġun 1993–94, Bayern Munich tilfu t-tieni rawnd tal-UEFA Cup kontra t-tim tal-Premier League Norwich City, li baqgħa l-unika klabb tal-futbol Ingliż li għeleb lil Bayern fl-eks grawnd tagħhom li huwa l-Istadju Olimpiku. Is-suċċess irritorna meta Franz Beckenbauer ħa f'idejh it-tieni taqsima tal-istaġun 1993–94, li rebħu l-kampjonat ġdid wara erba' snin. Ftit wara Beckenbauer ġie maħtur il-president tal-klabb.
Is-suċċessuri tiegħu bħala kowċ, Giovanni Trapattoni u Otto Rehhagel it-tnejn l'huma spiċċaw l-istaġun mingħajr trofej, li dawn ma laħqux l-aspettattivi għoljin tal-klabb. Matul dan iż-żmien il-plejers ta' Bayern ta' spiss dehru fil-paġni ta' gossip aktar milli paġni sportivi, li rriżulta l-laqam FC Hollywood. Fil-qosor Franz Beckenbauer kien lura fl-aħħar tal-istaġun 1995–96 bħala kowċ proviżorju u mexxa t-tim tiegħu lejn ir-rebħa tal-UEFA Cup 1995–96, billi għelbu lil Bordeaux fil-finali. Għall-istaġun 1996–97 Giovanni Trapattoni irritorna biex jirbaħ il-kampjonat. Iżda fl-istaġun segwenti season Bayern tilfu t-titolu billi ġew melgħuba mit-tim promoss Kaiserslautern u Trapattoni kellha jirriżenja għat-tieni darba.
Suċċess internazzjonali mġedded (1998–preżent)
thumb|350px|right|[[Allianz Arena, wieħed mill-aktar grawnds moderni fid-dinja.]] Wara s-suċċess tiegħu ma Borussia Dortmund, Bayern kienu iggwidati minn Ottmar Hitzfeld mill 1998–2004. Fl-ewwel staġun ta' Hitzfeld, Bayern rebħu l-Bundesliga u kienu viċin li jirbħu ċ-Champions League, iżda tilfu 2–1 kontra Manchester United fil-ħin żejjed wara li kellhom vantaġġ tul il-logħba kollha. L-istaġun 1999–2000 irriżulta li Bayern rebħu t-tielet kampjonat u tazza doppja. It-tielet titolu konsekuttiv tal-Bundesliga kien segwit fl-2001, meta rebħu l-kampjonat fl-aħħar jum tal-istaġun. Ġranet wara, Bayern rebħu ċ-Champions League għar-raba' darba wara 25 sena, wara li għelbu lil Valencia bil-penaltis. L-istaġun 2001–02 beda bir-rebħa tat-Tazza Interkontinentali, iżda minn naħa l-oħra spiċċaw mingħajr trofew. Staġun wara Bayern rebħu r-raba' doppja tagħhom, li kellhom vantaġġ tal-kampjonat b'marġni rekord. Ir-renju ta' Hitzfeld intemm fl-2004, prestazzjoni dgħajfa ta' Bayern, inkluża t-telfa ma' tim tat-tieni diviżjoni Alemannia Aachen fit-Tazza Ġermaniża.
Felix Magath ħa f'idejh il-kariga u wassal lil Bayern għal żewġ doppji konsekuttivi. Qabel il-bidu tal-istaġun 2005–06, Bayern iċċaqalqu mill-Grawnd Olimpiku għall-grawnd ġdid modern Allianz Arena, li l-klabb qasam ma 1860 Munich. Il-prestazzjoni tagħhom fil-grawnd fl-istaġun 2006–07 kien erratiku. Huma batew fil-kampjonat u tilfu għall-darb'oħra mal-istess Alemannia Aachen fit-tazza ġermaniża, il-kowċ Magath kien imkeċċi ftit wara l-waqfa tax-xitwa.
thumb|left|200px|Bayern jilgħabu kontra [[São Paulo Futebol Clube|São Paulo fl-2007.]]
L-eks kowċ ta' Bayern Ottmar Hitzfeld irritorna ġewwa Munich f'Jannar 2007, iżda Bayern spiċċaw ir-raba' fl-istaġun 2006–07, b'hekk naqsu milli jikkwalifikaw għaċ-Champions League għall-ewwel darba f'aktar minn għaxar snin. Telf addizzjonali fit-tazza u t-tazza tal-kampjonat ħalla lil-klabb mingħajr unuri għal dan l-istaġun.
Għall-istaġun 2007–08, Bayern Munich għamlu bidliet drastiċi biex jgħinu lill-iskwadra tinbena mill-ġdid. Huma ffirmaw total ta' tmien plejers ġodda u biegħu, neħħew jew selfu disa' plejers mill-iskwadra. Bayern Munich marru l'quddiem biex jirbħu l-Bundesliga, li kienu fil-quċċata tal-klassifika f'kull ġimgħa waħda ta' logħob, u rebħu t-Tazza Ġermaniża fil-finali kontra Borussia Dortmund.
Fil-11 ta' Jannar 2008 Jürgen Klinsmann kien imsemmi bħala s-suċċessur ta' Hitzfeld, li hu ħa f'idu l-kariga fl-1 ta' Lulju 2008. Hu ffirma kuntratt ta' sentejn. Bayern Munich tildu d-DFL-Supercup 1–2 kontra Borussia Dortmund fl-2008. Bayer Leverkusen eliminaw lil Bayern fil-kwarti tal-finali tad-DFB-Pokal. Fiċ-Champions League Bayern laħqu wkoll il-Kwarti tal-Finali wara li rebħu Group F u għelbu lil Sporting Clube de Portugal fl-ewwel rawnd ta' eliminatorja, li kisbu rekord taċ-Champions League b'aggregat ta' 12–1. Fis-27 t'April, jumejn wara t-telfa f'darhom kontra Schalke li rat lil Bayern jinżlu t-tielet post fil-klassifika, Klinsmann kien maħruq. L-eks kowċ Jupp Heynckes kien imsemmi bħala proviżorju sal-aħħar tal-istaġun. Bayern eventwalment spiċċaw it-tieni, b'hekk ikkwalifikaw direttament għaċ-Champions League 2009-10.
Fl-istaġun 2010–11, Bayern Munich ġew eliminati fl-ewwel rawnd ta' eliminatorja tal-UEFA Champions League kontra Inter Milan bir-regola ta' gowls barra mid-dar u spiċċaw it-tielet fil-Bundesliga.
Fl-istaġun 2011–12, Bayern Munich sofrew hat-trick tat-2 pożizzjoni. Domestikament huma spiċċaw it-tieni fil-Bundesliga u tilfu l-finali tad-DFB Pokal 2–5, kontra Borussia Dortmund. Huma wkoll laħqu l-finali tal-UEFA Champions League fl-istadju tagħhom, iżda tilfu kontra Chelsea bil-penaltis (3–4), li din kienet biss it-tieni telfa tagħhom kontra tim Ingliż fi Munich, u l-ewwel ġewwa Allianz Arena.
Fl-1 ta' Ġunju 2013, Bayern għelbu lil VfB Stuttgart 3–2 fil-finali tad-DFB-Pokal 2013 biex b'hekk sar l-ewwel klabb Ġermaniż li lesta t-tripletta.
L-eks kowċ ta' FC Barcelona Pep Guardiola se jieħu f'idejha l-kariga ta' trejner fil-bidu tal-istaġun 2013–14.
Grawnds
thumb|160px|right|Mudell tal-ewwel grawnd ta' Bayern, li kien darhom fis-snin 1906-1924
Bayern lagħbu l-ewwel logħob ta' taħriġ tagħhom ġewwa Schyrenplatz fiċ-ċentru ta' Munich. L-ewwel logħob uffiċjali ġew miżmuma f'Theresienwiese. Fl-1901 Bayern bidlu l-ewwel grawnd tagħhom, li kien jinsab ġewwa Schwabing f'Clemensstraße. Wara li tgħaqqdu ma Münchner Sport-Club (MSC) fl-1906, Bayern mxew għall-grawnd MSC f'Mejju 1907 li jimsab ġewwa Leopoldstraße. Peress li l-folol għal-logħob ta' Bayern żdiedu fil-bidu tal-1920ijiet, Bayern kellhom jaqilbu għal postijiet varji fi Munich.
Mill-1925 Bayern qasmu l-Grünwalder Stadion ma 1860 Munich. sat-Tieni Gwerra Dinjija l-istadju kien proprjetà ta' 1860 Munich, u għadu s'issa magħruf bħala Stadju Sechz'ger ("Sittinijiet"). Huwa kien meqrud matul il-gwerra, u l-isforzi biex jinbena dan irriżulta frammentazzjoni. Ir-rekord ta' folla fil-Grünwalder Stadion huwa rrappurtat aktar minn 50,000 f'logħba kontra 1. FC Nuremberg fl-istaġun 1961–62. Fl-era tal-Bundesliga l-istadju kellu kapaċità massima ta' 44,000 spettatur li kien intlaħaq diversi drabi, iżda l-kapaċità dakinhar ġiet imnaqqsa għal 21,272. Kif kien il-każ fil-maġġoranza tal-perjodu tal-grawnds, il-maġġoranza kbira tal-istadju kienet mogħtija lill-imtarraġ. Illum it-timijiet riservi ta' dawn iż-żewġ timijiet jilagħbu f'dan l-istadju.
thumb|200px|left|L-[[Stadju Olimpiku (Munich)|Istadju Olimpiku, id-dar ta' Bayern Munich fis-snin 1972-2005]] Għall-Olimpjadi tas-sajf 1972 il-belt ta' Munich bniet l-Istadju Olimpiku. L-istadju, magħruf għall-arkitettura tiegħu, kien inawgurat fl-aħħar logħba tal-Bundesliga fl-istaġun 1971–72. Il-logħba ġibdet folla ta' 79,000 spettatur, total li kien intlaħaq mill-ġdid f'diversi okkażjonijiet. L-istadju fil-bidu tiegħu kien ikkunsidrat bħala wieħed mill-istadju qabel kollox fid-dinja u intlagħbu fih finali ospitanti numerużi, bħal dik tat-Tazza tad-Dinja tal-Klabbs 1974. Fis-snin segwenti l-istadju għadda minn diversi modifiki, bħal żieda fl-ispazju ta' bilqiegħda minn madwar 50% għal 66%. Eventwalment l-istadju kellu kapaċità ta' 63,000 għal logħbiet nazzjonali, u 59,000 għal okkażjonijiet internazzjonali bħall-kompetizzjonijiet tat-Tazza Ewropea. Ħafna nies, madankollu, bdew iħossu li l-istadju kien wisq kiesaħ fix-xitwa, b'nofs l-udjenza esposta għat-temp minħabba nuqqas ta' kopertura. Ilment ieħor kien id-distanza bejn l-ispettaturi u l-grawnd, l-istadju ttradixxa binarji u wirt fil-qasam tiegħu. Modifika tal-istadju ppruvat impossibbli li l-perit Günther Behnisch evita modifiki maġġuri tal-istadju.
thumb|160px|right|[[Allianz Arena mixgħul aħmar, jfisser li dan il-kulur huwa użat għal-logħob ta' Bayern]]
Wara ħafna diskussjoni fil-belt, l-istat ta' Bavarja, FC Bayern, u TSV 1860 kienu deċiżi konġuntament fi tmiem l-2000 sabiex jibni grawnd ġdid. Filwaqt li Bayern riedu jibnu grawnd għal bosta snin, l-għoti tat-Tazza tad-Dinja tal-Futbol 2006 għall-Ġermanja stimula d-diskussjoni li l-Istaju Olimpiku ma jibqgħax jiġu sodisfatt lil kriterji tal-FIFA sabiex jospita logħba tat-Tazza tad-Dinja. Jinsab fuq il-periferija tat-tramuntana ta' Munich, l-Allianz Arena ilu jintuża sa mill-bidu tal-istaġun 2005–06.Il-kapaċità inizjali tiegħu huwa 66,000 sedili kompletament koperti minn dakinhar li ġew miżjuda għall-logħbiet ta' livell nazzjonali għal 69,901 permezz tat-trasformazzjoni ta' 3,000 sedili għal proporzjon imtarraġ ta' 2:1. Minn Awwissu 2012, 2,000 aktar siġġijiet ġew miżjuda fl-aħħar ringiela tal-indana ta' fuq li żdidet il-kapaċità għal 71,000
L-iktar karatteristika prominenti tal-istadju hija s-saff ta' barra trasluċida, li tista tkun imdawla f'kuluri differenti għall-effetti impressjonanti. Normalment dawl aħmar huwa użat għall-logħob ta' Bayern, blu għall-logħob ta' 1860 Munich u abjad għall-logħob tat-tim nazzjonali Ġermaniż.
Rivalitajiet
Bayern huwa wieħed minn tliet klabbs tal-futbol professjonali fi Munich. Ir-rivali prinċipali lokali ta' Bayern huma TSV 1860 Munich, li kien l-aktar klabb suċċessiv fis-1960ijiet, billi rebħu t-tazza u l-kampjonat. Fis-1970ijiet u t-1980ijiet, TSV 1860 iċcaqalqu bejn l-ewwel u t-tielet diviżjoni, iżda fl-aħħar stabbilixxew ruħhom fit-tieni diviżjoni. Id-Derby ta' Munich għadha avveniment antiċipat ħafna, li jkolla ħafna attenzjoni żejda mill-partitarji taż-żewġ timijiet. 1860 huma kkunsidrati għall-iktar xogħol ta' klassi, u għalhekk ibatu minn bażi ta' partitarju li tonqos fil-belt fejn is-settur tal-manifattura qed jonqos. Bayern huwa meqjus bħala l-klabb ta' stabbiliment, li huwa rifless minn ħafna membri tal-bord li huma jmexxu n-negozju u inkluż l-ewwel president ministru tal-Bavarja, Edmund Stoiber. Minkejja r-rivalità, ripetutament Bayern ġew appoġġjati minn Munich 1860 fi żminijiet ta' finanzjarji diżordinati.
Mill-1920, 1. FC Nuremberg saru r-rivali prinċipali u tradizzjonali ta' Bayern ġewwa Bavarja. Philipp Lahm qal li meta jilagħab kontra Nuremberg ikun "dejjem speċjali" u f'"atmosfera sħuna". Iż-żewġ klabbs lagħbu fl-istess kampjonat fin-nofs tal-1920ijied, iżda fl-1920ijiet u t-1930ijiet, Nuremberg kien ferm aktar suċċessivi, li rebħu ħames kampjonati fl-1920ijiet, li għamlu lil klabb Ġermaniż ċampjins tar-rekords. Bayern ħadu f'idejhom it-titolu aktar minn 60 sena wara, meta huma rebħu l-għaxar kampjonat tagħhom fl-1987, b'hekk qabżu n-numru ta' kampjonati mirbuħa minn Nuremberg. Il-dwel bejn Bayern u Nuremberg huwa spiss imsejjaħ bħala d-Derby ta' Bavarja.
Mill-1970, ir-rivali ewlenin ta' Bayern kienu l-klabbs li jippakkjaw il-ġlieda b'saħħitha kontra dominanza nazzjonali tagħhom. Fis-1970ijiet dawn kienu Borussia Mönchengladbach, fit-1980ijiet il-kategorija ġiet estiża li inkludiet lil Hamburger SV. Fid-1990ijiet Borussia Dortmund, Werder Bremen, u Bayer Leverkusen ħarġu bħala l-aktar avversarji ħerqana. Riċentement Borussia Dortmund, Schalke, u Werder Bremen huma l-isfidanti ewlenin tal-Bundesliga.
Fost ir-rivali ewlenin Ewropej ta' Bayern huma Real Madrid, AC Milan, u Manchester United minħabba ħafna rebħiet, dros u telf klassiċi. Real Madrid kontra Bayern hija l-logħba li storikament kienet tintlagħab ħafna drabi fiċ-Champions League b'14-il logħba u t-Tazza Ewropea b'19-il logħba. L-akbar telfa ta' Real f'darhom kienet fiċ-Champions League meta Bayern skorjaw 4 gowls (2–4) ġewwa Bernabéu fid-29 ta' Frar 2000. Minħabba li Bayern kienu tradizzjonalment diffiċli biex jiġu melgħuba għal Madrid, il-partitarju ta' Madrid sikwit jirreferu għal Bayern bħala 'Bestia negra' li tfisser The Black Beast. Minkejja n-numru ta' dwelijiet, Bayern u Real qatt ma kienu ltaqgħu fil-finali taċ-Champions League jew tat-Tazza Ewropea. L-aħħar darba li ż-żewġ timijiet ltaqgħu kienu fir-rebħa ta' 2–1 għal Real Madrid fis-semi finali taċ-Champions League 2011–12 (3–3 bl-aggregat) li sfurzaw għall-ħin żejjed u penaltis. Bayern Munich rebħu 3–1 bil-penaltis billi laħqu l-ewwel finali taċ-Champions League f'darhom.
Unuri
Bayern huwa storikament l-aktar tim ta' suċċess fil-futbol Ġermaniż, kif huma rebħu l-aktar kampjonat u t-tazzi. Huma wkoll l-aktar tim Ġermaniż ta' suċċess f'kompetizzjonijiet internazzjonali, li rebħu 6 tazzi Ewropej. Bayern huwa wieħed minn biss tliet klabbs li rebħu tliet kompetizzjonijiet Ewropej ewlenin u wkoll l-aħħar klabb li rebeħ it-Tazza taċ-Ċampjins tlett darbiet infila.
Ewropej
thumb|right|250px|It-tliet trofej konsekuttivi taċ-Champions League mirbuħa minn Bayern Munich. (1974–76)
Skwadra
Mill-31 ta' Awwissu 2015
Skwadra riżerva
Ara Bayern Munich II
Plejers notevoli tal-passat
1930s
1970s:
1980s:
1990s:
2000s:
Kaptani
Mark van Bommel, kien kaptan mill-bidu tal-istaġun 2008, iżda telaq ma Milan f'Jannar 2011 u Philipp Lahm ingħata l-irwol. Bastian Schweinsteiger, li qabel kien it-tieni viċi-kaptan, issa huwa l-viċi-kaptan.
Kowċis
Ara wkoll: Kowċis ta' FC Bayern Munich u Lista ta' rekords u statistiki ta' FC Bayern Munichs
thumb|200px|right|Il-kowċ attwali ta' Bayern [[Pep Guardiola]]
Staff kurrenti
Mis-26 ta' Ġunju 2013
Kowċis mill-1963
Bayern kellhom 17-il kowċ mill-promozzjoni tagħhom għall-Bundesliga fl-1965. Udo Lattek, Giovanni Trapattoni, u Ottmar Hitzfeld servew żewġ termini bħala kowċ prinċipali. Franz Beckenbauer serva terminu wieħed bħala kowċ prinċipali u wieħed bħala proviżorju. Lattek kien l-aktar kowċ suċċessiv tal-klabb, li rebaħ sitt titli tal-Bundesliga, żewġ Tazzi Ġermaniżi u t-Tazza taċ-Ċampjins; segwit mill-qrib minn Ottmar Hitzfeld, li rebaħ ħames titli tal-Bundesliga, żewġ Tazzi Ġermaniżi u Champions League. L-inqas kowċ suċċessiv tal-klabb kien Søren Lerby, li rebaħ inqas minn terz ta' logħbiet tiegħu fil-kariga u kważi presjeduta lil-klabb għar-relegazzjoni fl-istaġun 1991-92.
Bord kurrenti
thumb|200px|right|Il-President attwali [[Uli Hoeneß]]
FC Slavia-Mozyr
FC Slavia-Mozyr (bil-Bjelorussu:ФК Славія Мазыр, FK Slaviya Mazyr) hu klabb tal-futbol Bjelorussu li huwa bbażat fil-belt ta' Mozyr. Il-klabb jikkompeti fil-Premier League Bjelorussu, l-ogħla diviżjoni fil-futbol Bjelorussu.
Storja
Il-klabb kien fondat fl-1987 bħala Polesie Mozyr. Bejn l-1987 u l-1991 huma lagħbu fil-kampjonat tal-SSR Bjelorussa. Mill-1992 sal-1995 huma lagħbu fl-Ewwel Diviżjoni Bjelorussa. Huma bidlu isimhom għal MPKC Mozyr mill-istaġun 1994-95. MPKC jirrappreżenta c-Ċentru Industrijali-Kummerċjali ta' Mozyr. Huma rebħu l-Ewwel Kampjonat fl-istess sena u għamlu d-debutt tagħhom fl-Premier League Bjelorussu.